Here is a page extracted from Wikipedia that may contain CSS, HTML, and a lot of unformatted text.

Title: سوزان حفونه
Content: سوزان حفونه (Susan Hefuna) فنانة تشكيلية مصرية-ألمانية، بتشتغل في الرسم والتصوير والنحت والتركيب والفيديو والتمثيل، وبتتنقل ما بين مصر وألمانيا.

نشأتها ودراستها 

سوزان اتولدت في مصر سنة 1962 من أب مصري وأم ألمانية . وقضت أول 8 سنين من عمرها في مصر وبعدين راحت النمسا. سنة 1992 خدت شهادة دراسات عليا من معهد الإعلام الجديد ستادلسكول في فرانكفورت في ألمانيا وكان مشرف عليها بيتر ويبل. سوزان بتربط في شغلها بين جذورها المصرية والألمانية.

العمل 
سوزان بتستخدم الحبر الهندي في شغلها اللي له أكتر من طبقة، إنما في اللوحات اللي فيها طبقة واحدة بتستخدم ألوان الميا.
المشربية هي واحدة من التيمات المتكررة في شغل سوزان، وطبعا دي مستوحاة من العمارة المصرية.
أول مرة سوزان تستخدم فيها تيمة المشربية كان سنة 1990 وكان في صورها الفوتوغرافية اللي استخدمت لها كاميرا بثقب صغير.

المعارض الفنية 
سوزان حفونه لها أكتر من 40 معرض فردي، من 1994 لـ2017، والمعارض كانت في مصر وجنوب افريقيا وأسبانيا وبريطانيا والإمارات وتركيا والولايات المتحدة الأمريكية وألمانيا والنمسا. أما المعارض الجماعية، فشاركت في أكتر من 85 معرض، من 2001 لـ2017، والمعارض كانت في مصر وفرنسا وأمريكا والإمارات وبريطانيا وهولندا وألمانيا وبولندا وتركيا ونيوزيلاندا وكندا ولبنان وسويسرا والنمسا وفلسطين وبلغاريا وأسبانيا ومالي.

الجوائز 
سوزان فازت بالجايزة الدولية في بينالي القاهرة سنة 1997. وجايزة الرسم المعاصر من مؤسسة فلورانس ودانيال جيرلان في باريس في 2013.

مراجع 

ناس لسا عايشين
مواليد 1962